recursal/SuperWikiNEXT-32B huggingface dataset:
**উইমেন অব রাশিয়া** (রুশ: Женщины России, *Zhenshchiny Rossii*, ZhR) হল রাশিয়ার একটি রাজনৈতিক গোষ্ঠী।

ইতিহাস
------

গোষ্ঠীটি ১৯৯৩ সালের শরৎকালে তিনটি মহিলা দল, রাশিয়ার মহিলা ইউনিয়ন (প্রধান শক্তি), রাশিয়ার মহিলা উদ্যোক্তাদের সমিতি এবং নৌবাহিনীর মহিলা ইউনিয়নের একীভূতকরণের মাধ্যমে প্রতিষ্ঠিত হয়েছিল। ১৯৯৩ সালের ডিসেম্বরের সংসদীয় নির্বাচনে প্রতিদ্বন্দ্বিতা করার আগে রাশিয়ার ইউনিয়ন অফ উইমেন ৩০টি দলের ইশতেহার পরীক্ষা করে দেখেছিল। কিন্তু কোথাও মহিলাদের সমস্যাগুলির প্রতি মনোযোগ দেওয়ার কথা না থাকায় তারা সন্তুষ্ট হতে পারেনি। দলগুলিকে এই নিয়ে চিঠি দেওয়া হয়েছিল এবং মাত্র তিনটি দলের কাছ থেকে ভাসা ভাসা প্রতিক্রিয়া এসেছিল। এর পরে একটি দল গঠনের সিদ্ধান্ত নেওয়া হয়েছিল। কিন্তু দলের তালিকায় অল্প সংখ্যক মহিলা রয়েছে এটিও তাদের উদ্বেগের মধ্যে ছিল। 

নির্বাচনে দলটি আশ্চর্যজনকভাবে আনুপাতিক হারে প্রতিনিধিত্ব ভোটের ৮.১% পেয়েছিল, যা ছিল চতুর্থ-সর্বোচ্চ ভাগ, এবং তারা রাজ্য ডুমাতে ৪৫০টি আসনের মধ্যে ২৩টি জিতেছিল। 

১৯৯৫ সালের নির্বাচনে দলটি ৫% নির্বাচনী সীমা অতিক্রম করবে বলে প্রত্যাশিত ছিল, কিন্তু তারা ৪.৬% ভোট পেয়েছিল, আনুপাতিক আসনগুলির মধ্যে কোনোটিই জিততে পারেনি এবং শুধুমাত্র তিনটি আসনে জিতেছিল। ১৯৯৬ সালে, যখন দলের সহ-প্রতিষ্ঠাতা, একাতেরিনা লাখোভা রাশিয়ার নারীদের সর্ব-রাশিয়ান সামাজিক-রাজনৈতিক আন্দোলন গঠনের জন্য পার্টি ত্যাগ করেন, তখন পার্টিটি বিভক্ত হয়ে যায়। 'অল রাশিয়ান সোশিও-পলিটিক্যাল মুভমেন্ট অব উইমেন অব রাশিয়া'র নামটি প্রায়শই ইচ্ছাকৃতভাবে "উইমেন অফ রাশিয়া" হিসাবে সংক্ষিপ্ত করে বলা হত, প্রলুব্ধ করে সমর্থন পাবার প্রচেষ্টায়।

১৯৯৯ সালের এপ্রিলে ঘোষণা করা হয়েছিল যে উইমেন অব রাশিয়া ডিসেম্বর ১৯৯৯ সালের নির্বাচনে অংশ নেবে না, পরিবর্তে ফাদারল্যান্ড - অল রাশিয়া গোষ্ঠীর অংশ হবে এবং এতে লাখোভাও যোগ দিয়েছিলেন। স্বাধীনভাবে নির্বাচনে প্রতিদ্বন্দ্বিতা করার জন্য দলের তালিকায় কোন নারী না থাকার প্রতিবাদে সেপ্টেম্বরে দলটি গোষ্ঠী থেকে নাম প্রত্যাহার করে। যাইহোক, এর ভোট ভাগ আবার ২% এ নেমে এসেছে এবং এরা তিনটি আসনই হারিয়েছে। এরা পরবর্তী কোনো নির্বাচনে আর প্রতিদ্বন্দ্বিতা করেনি।

দলটি আজ রাশিয়ার মহিলা ইউনিয়ন নামে পরিচিত।

তথ্যসূত্র
---------

1. ↑  Women of Russia-1 Panorama
2. ↑  Carol Nechmias Politics in Post-Soviet Russia: Where Are the Women? pp206–207
3. ↑  Dieter Nohlen & Philip Stöver (2010) *Elections in Europe: A data handbook*, p1650 আইএসবিএন ৯৭৮-৩-৮৩২৯-৫৬০৯-৭
4. ↑  Nohlen & Stöver, p1656
5. ↑  Nechmias, p208
6. 1 2  Nechmias, p210–211
ইন্ডি সঙ্গীত প্রচার করুন!
**স্বতন্ত্র সঙ্গীত** (প্রায়শই **ইন্ডি সংগীত** বা **ইন্ডি** হিসাবে পরিচিত) হলো সে ধরনের সঙ্গীত যা বাণিজ্যিক রেকর্ড লেবেল বা তাদের সহায়ক সংস্থাগুলি থেকে তৈরী না হয়ে, স্বতন্ত্রভাবে তৈরি হয়। ইনডি শব্দটি মাঝে মাঝে একটি নির্দিষ্ট সঙ্গীতের ধারা (যেমন ইন্ডি রক এবং ইন্ডি পপ) বর্ণনা করতে ব্যবহৃত হয়। ১৯২০ এর দশকে ‘ইন্ডি’ বা ‘ইন্ডিপেন্ডেন্ট মিউজিক’ শব্দটি স্বাধীন চলচ্চিত্র সংস্থাগুলিকে চিহ্নিত করার জন্য ব্যবহৃত হয়েছিল, কিন্তু পরে এটি স্বতন্ত্র ব্যান্ড বা রেকর্ড নির্মাতাদের শ্রেণিবদ্ধ করার জন্য ব্যবহৃত হয়।

স্বতন্ত্র লেবেল চুক্তি
----------------------

স্বতন্ত্র লেবেল চুক্তিগুলি সাধারণত প্রধান লেবেলগুলির দ্বারা প্রদত্ত চুক্তির সাথে সাদৃশ্যপূর্ণ কারণ তাদের শিল্পীর প্রতিনিধিত্ব করার আগে সংজ্ঞায়িত করার মতো আইনী দায়বদ্ধতা রয়েছে। আর্থিক সীমাবদ্ধতার কারণে, স্বতন্ত্র ব্যক্তিরা সাধারণত বড় লেবেলের তুলনায় বিপণন এবং প্রচারে খুব কম ব্যয় করেন।

আরো দেখুন
---------

* পোস্ট রক
* অল্টারনেটিভ রক
* সুগেজ
* স্পেস রক

তথ্যসূত্র
---------

1. ↑  "VigilanteDetective.com is for sale"। *HugeDomains* (ইংরেজি ভাষায়)। সংগ্রহের তারিখ ২০২১-০৬-২৩।
2. ↑  "Reckless Mistakes made by Upcoming Artistes In Nigeria | FeatNews"। *web.archive.org*। ২০১৮-১০-০৮। Archived from the original on ২০১৮-১০-০৮। সংগ্রহের তারিখ ২০২১-০৬-২৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
ইমাম উদ্দীন আহমেদ চৌধুরী বা ইমাম উদ্দিন আহমেদ নিবন্ধের সাথে বিভ্রান্ত হবেন না।
**ইমামউদ্দিন আহমাদ** (২ জুলাই ১৯৩৫ - ১২ ফেব্রুয়ারি ২০০৬) ‍ছিলেন একজন বাংলাদেশি রাজনীতিবিদ, ভাষাসৈনিক ও মুক্তিযোদ্ধা ছিলেন। ১৯৭১ সালে স্বাধীনতা যুদ্ধের সংগঠক হিসেবে তিনি বাংলাদেশ আওয়ামী লীগের উপদেষ্টা ছিলেন ও ১৯৭৩ সালে ফরিদপুর-৫ (বর্তমানে ফরিদপুর-৩) আসনে জাতীয় সংসদ সদস্য নির্বাচিত হন।

প্রারম্ভিক জীবন
---------------

ইমামউদ্দিন আহমাদ ১৯৩৫ সালের ২ জুলাই ফরিদপুর শহরের শহরতলী কমলাপুর এলাকায় জন্মগ্রহণ করেন। তার পিতার নাম নাসির উদ্দিন আহমেদ। তৎকালীন বৈরাগী স্কুল (বর্তমান টেপাখোলা সরকারী প্রাথমিক বিদ্যালয়) থেকে তার শিক্ষাজীবন শুরু করেন এবং সরকারি রাজেন্দ্র কলেজ থেকে বিএ ডিগ্রি লাভ করেন।

রাজনৈতিক জীবন ও অবদান
---------------------

ইমামউদ্দিন ১৯৪৯ সালে পূর্ব পাকিস্তান ছাত্রলীগ ফরিদপুর জেলা শাখার সভাপতি নির্বাচিত হন। তিনি ফরিদপুর জেলায় ১৯৫২ সালে সংগঠিত বাংলা ভাষা আন্দোলন, ঊনসত্তরের গণঅভ্যুত্থান এবং ১৯৭১ সালে বাংলাদেশের স্বাধীনতা যুদ্ধে সংগঠকের ভূমিকা পালন করেন। ইমামউদ্দিন ভাষা আন্দোলনে ফরিদপুর রাজেন্দ্র কলেজে ছাত্রদের ভাষা আন্দোলনের মিছিলে নেতৃত্ব দেন। ১৯৭০ সালে অনুষ্ঠিত পাকিস্তানের সাধারণ নির্বাচনে তিনি পূর্ব পাকিস্তান থেকে প্রাদেশিক সভার সদস্য নির্বাচিত হন। এরপর বাংলাদেশ আওয়ামী লীগের কেন্দ্রীয় কার্যকরী সংসদের সদস্য হন এবং পরবর্তীতে দলটির কেন্দ্রীয় উপদেষ্টা মন্ডলীর সদস্য নির্বাচিত হন। আমৃত্যু তিনি এই পদে বহাল ছিলেন। ভাষা সৈনিক ১৯৭৩ সালে ১ম জাতীয় সংসদ নির্বাচনে এমপি নির্বাচিত হন। ইমাম উদ্দিন আহমাদ ফরিদপুরের শিক্ষা ক্ষেত্রে ৪৫ টি প্রাথমিক বিদ্যালয় ও ২টি উচ্চ বিদ্যালয় প্রতিষ্ঠা করেন।

ব্যক্তিগত জীবন
--------------

ইমামউদ্দিন ব্যক্তিগত জীবনে ১৯৫৪ সালে বেগম রুশেমা ইমামের সাথে বিবাহবন্ধনে আবদ্ধ হন। ২০০৬ সালের ১২ ফেব্রুয়ারি ফরিদপুর সদরের কি পাইলাম মোড় নামক স্থানে সড়ক দুর্ঘটনায় তিনি মৃত্যুবরণ করেন।

তথ্যসূত্র
---------

1. ↑  "ইমামউদ্দিন আহমাদ"। *যুগান্তর*। সংগ্রহের তারিখ ১ মার্চ ২০১৯।
2. ↑  "ইমামউদ্দিন আহমাদ স্মরণে"। *সমকাল*। ১১ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৯।
3. ↑  "ফরিদপুরে ভাষা আন্দোলনের নেতৃত্বে ছিল শিক্ষার্থীরা"। *বণিক বার্তা*। সংগ্রহের তারিখ ১ মার্চ ২০১৯। [*স্থায়ীভাবে অকার্যকর সংযোগ*]
4. ↑  "'ফরিদপুরে ভাষা আন্দোলন শুরু হয় ১৯৪৮ সালে'"। *বাংলানিউজ২৪.কম* (ইংরেজি ভাষায়)। সংগ্রহের তারিখ ১ মার্চ ২০১৯।
5. ↑  "আমাদের শহীদ মিনার : ফরিদপুর জেলা"। দৈনিক ইত্তেফাক। সংগ্রহের তারিখ ৯ জুলাই ২০১৯।
6. ↑  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
7. ↑  "AL leader Imamuddin passes away"। বিডিনিউজ। সংগ্রহের তারিখ ৯ জুলাই ২০১৯।
**পবিত্রতা** (আরবি: طهارة, *তাহারাত* ) হল ইসলামের একটি অত্যাবশ্যক অংশ। এটি *নাজাসাতের* বিপরীত, যা হল ধর্মীয়ভাবে অপবিত্র হওয়ার অবস্থা। এটি প্রাথমিকভাবে শারীরিক অপবিত্রতা (যেমন, মূত্র) দূরীকরণের মাধ্যমে আর তারপর অজু বা গোসলের দ্বারা ধর্মীয় পবিত্রতা অর্জনের মাধ্যমে অর্জিত হয়।

কুরআনে
------

কুরআনে বলা হয়েছে: "সেখানে রয়েছে এমন লোক, যারা পবিত্রতাকে ভালবাসে। আর আল্লাহ পবিত্র লোকদের ভালবাসেন।"[কুরআন ৯:১০৮] এবং কুরআনে এমন আয়াতও রয়েছে যেখানে মানুষের পবিত্রতা ও অপবিত্রতা সম্পর্কে বলা হয়েছে: "হে ঈমানদারগণ! মুশরিকরা তো অপবিত্র। সুতরাং এ বছরের পর তারা যেন মসজিদুল-হারামের নিকট না আসে। আর যদি তোমরা দারিদ্রের আশঙ্কা কর, তবে আল্লাহ চাইলে নিজ করুনায় ভবিষ্যতে তোমাদের অভাবমুক্ত করে দেবেন। নিঃসন্দেহে আল্লাহ সর্বজ্ঞ, প্রজ্ঞাময়।."[কুরআন ৯:২৮]

আরও দেখুন
---------

* গোসল
* ইস্তিঞ্জা
* নাজাসাত
* তাহির
* তায়াম্মমুম
* অজু

তথ্যসূত্র
---------

1. ↑  The same term *taharah* is also found in Hebrew, applying to purity in Ancient Israel and modern Judaism also.

বহিঃসংযোগ
---------

* Laws of Islam concerning ritual purity
* Tajweedul Quran  ওয়েব্যাক মেশিনে আর্কাইভকৃত ১৪ ডিসেম্বর ২০০৫ তারিখে
**উইলিয়ম উইলবারফোর্স বার্ড** (১৭৮৪-১৮৫৪) ছি‌লেন একজন ব্রিটিশ ঔপনিবেশিক প্রতি‌নি‌ধি যিনি বেঙ্গল প্রেসিডেন্সিতে ডেপু‌টি গভর্নর হি‌সে‌বে নিযুক্ত ছি‌লেন। ১৮৪৪ তি‌নি ভারতের ভারপ্রাপ্ত গভর্নর জেনারেল হিসেবে অবসর গ্রহণ করেন।

জীবনী
-----

উইলিয়ম উইলবারফোর্স বার্ড এর নাম তার পিতার না‌মের অনুরূপ, যি‌নি কাভেন্ত্রীর একজন সংসদ সদস্য ছি‌লেন। তি‌নি ১৭৮৪ সা‌লে জন্মগ্রহণ ক‌রেন এবং ১৮০২ সা‌লে ব্রিটিশ ইস্ট ইন্ডিয়া কোম্পানিত‌ে যোগদা‌নে মনোনীত হওয়ার পূ‌র্বে তি‌নি ওয়ারউইক ও জেনেভায় অধ‌্যয়ন ক‌রেন। এক‌টি প্রশিক্ষণ গ্রহ‌ণের পর তি‌নি কলকাতায় পৌছান এবং সেখা‌নে অব‌স্থিত ফোর্ট উইলিয়াম ক‌লে‌জে অ‌ধিকতর প্রশিক্ষণ গ্রহণ ক‌রেন। প‌রে তা‌কে বেনারসে বদ‌লি করা হয়।

বেনারসে তিনি সেখানে বিভিন্ন সময়ে স্থানীয় জনগণ সংক্রান্ত গৃহ দাঙ্গা নিয়ন্ত্রণসহ বিভিন্ন ক্ষেত্রে নিজেকে খুবই সুন্দরভাবে পরিচালনা করেন। তিনি ভারতীয় সুপ্রিম কাউন্সিল এ মনোনিত হওয়ার পূর্বে অর্থনৈতিক এবং বিচার সংক্রান্ত কাজে সংযুক্ত ছিলেন. যার ফলে গভর্নরের অনুপস্থিতিতে তিনি যথাযথভাবে রাষ্ট্রপতি হতে সক্ষম হয়েছিলেন। লর্ড এলেনব্রাগ গভর্নর থাকাকালীল সম্পূর্ণ বেঙ্গল প্রেসিডেন্সির ডেপুটি গভর্নর হিসেবে নিযুক্ত ছিলেন। যখন লর্ড এলেনব্রাগ উত্তর-পশ্চিম প্রদেশ নিয়ে ব্যস্ত ছিলেন তখন তিনি তার পাশে দাড়িয়েছিলেন। বার্ড তখন লর্ড এলেনব্রাগ এর পরিবর্তে ভারতের গভর্নর জেনারেল নিযুক্ত হন এবং ১৮৪৪ সালে ইংল্যান্ড থেকে হেনরি হার্ডিঞ্জ এর আগমনের পূর্বে তিনি এই পদে দায়িত্ব পালন করেন। হেনরি হার্ডিঞ্জ বার্ডকে আবার বেঙ্গল প্রেসিডেন্সিতে ডেপুটি-গভর্নর পদে নিযুক্ত করেন কিন্তু তিনি তার কাজ থেকে অবসর গ্রহণ করেন এবং সেই বছরের শেষের দিকে ইংল্যান্ড এ ফিরে যান। সেই বছরের অক্টোবর মান পর্যন্ত তিনি এশিয়াটিক সোসাইটির সভাপতি হিসেবে দায়িত্ব পালন করেন।

বার্ড ১১ জুন, ১৮১৮ সা‌লে, বেনারসে ডে‌ভিড ব্রাউনের দ্বিতীয় কন‌্যা হেনা এলিজাবেথ ব্রাউনের সা‌থে ‌বিবাহের বন্ধনে আবদ্ধ হন। তি‌নি তার বা‌ড়ি‌তে ১৯৫৭ সা‌লের ১লা জুন মৃত‌্যুবরণ ক‌রেন।

ভার‌তের শিক্ষা সম্প‌র্কে এক‌টি লম্বা সময় ধ‌রে চলা বিত‌র্কে একজন ব্যক্তি বিদ্যাল‌য়ে অ‌ধিকতর খ্রিষ্টান মূলনী‌তি প্রচার করতে চাই‌লে তার বিরূ‌দ্ধে তি‌নি ধর্মনির‌পেক্ষ যু‌ক্তির প‌ক্ষে থোমাস ম‌্যাকাউ‌লের ম‌তো ব্যক্তিবর্গের সা‌থে একমত পোষণ ক‌রেন। ১৮৩৫ সালে তি‌নি যে, নির‌পেক্ষ শিক্ষা ভার‌তে ভা‌লো ফলাফল ব‌য়ে আন‌ছিল এবং এই স‌চেতনতা তৈ‌রি ক‌রেন যে, এ ক্ষে‌ত্রে খ্রিস্টান ধ‌র্মের অভিগমন স্থানীয় জনগণকে অখু‌শি কর‌তে পা‌রে, যা এমন কিছু‌তে রূপ নি‌তে পারে ‌যে‌টি‌কে তি‌নি "এক‌টি খুবই গুরুতর প‌রিস‌রের ‌বিপর্যয়" ব‌লে বর্ণন‌া করে‌ছেন।

তথ‌্যসূত্র
----------

1. 1 2 3  "Obituaries"। *Proceedings of the Royal Geographical Society of London*। **II**: 253–254। ১৮৫৮।
2. ↑  "Presidents and Secretaries of The Asiatic Society"। The Asiatic Society। ২০১৬-০৯-০১ তারিখে মূল থেকে আর্কাইভ করা। সংগ্রহের তারিখ ২০১৬-০৭-২৮।
3. ↑  "Marriages"। *Blackwood's Edinburgh Magazine*: 768। মার্চ ১৮১৯।
4. ↑  Holmes and Co. (Calcutta, India) (১৮৫১)। *The Bengal Obituary: Or, a Record to Perpetuate the Memory of Departed Worth, Being a Compilation of Tablets and Monumental Inscriptions from Various Parts of the Bengal and Agra Presidencies*। J. Thomas। পৃষ্ঠা 379।
5. ↑  Ivermee, Robert (২০১৫)। *Secularism, Islam and Education in India, 1830–1910*। Routledge। পৃষ্ঠা 30। আইএসবিএন 978-1-31731-705-0।

| সরকারি দফতর
 |
| --- |
|
| পূর্বসূরীদ‌্যা আর্ল অব এলেব্রাগ | **ভারতের গভর্নর জেনারেল(কার্যত)**১৮৪৪ | উত্তরসূরীদ‌্যা ভিসকাউন্ট হার্ডিঞ্জ |
|
**ইহুদি মহিলা সংযুক্ত আন্তর্জাতিক তহবিল** একটি অলাভজনক সংস্থা যা ইসরাইলী ইহুদী নারীর মানবিক অধিকার এবং নর-নারীর মাঝে লিঙ্গ সমতার প্রচার করে। এর সদস্য সংগঠনের মধ্যে রয়েছে যুক্তরাষ্ট্র ও ইসরাইলের ইহুদী নারী সংগঠনসমূহ।

সংগঠন তৈরীর কারণ
----------------

**ইহুদি মহিলা সংযুক্ত আন্তর্জাতিক তহবিল** গঠন করার পিছনে রয়েছে ইসরাইলে নারী ও শিশুদের প্রতি অবহেলা। তার মধ্যে-(১) ৪ বছরের এক ইয়াহুদী মেয়ে শিশুকে অর্থোডক্স পুরুষদের দ্বারা গায়ে থুথু মারা; (২) এক অনুষ্ঠানে ইয়াহুদী নারী গান গাইলে তাদের দিকে ইসরাইলী সৈন্যের থুথু মারা; (৩) এক ইয়াহুদী নারীকে বাসের পিছনে বসতে বাধ্য করা; (৪) জেরুজালেমের আশেপাশের বিলবোর্ডের বিজ্ঞাপনে মহিলাদের মুখ ঝাপসা করা; (৫) মহিলাদের উন্নয়ন বিষয়ক একটি জাতীয় সম্মেলনে মহিলা বিশেষজ্ঞ এবং বক্তাদের নিষিদ্ধ করা ইত্যাদি কারণে এ সংগঠন তৈরী করা হয়েছিল।

নারীবাদী অংশীদারিত্ব
--------------------

**ইহুদি মহিলা সংযুক্ত আন্তর্জাতিক তহবিলের** মাধ্যমে অনগ্রসর ইসরাইলী ইহুদী নারীদের উন্নয়নের সামনে নিয়ে আসা হয়। "নারীবাদী অংশীদারিত্ব" শিরোনামে অভূতপূর্ব কর্মসূচি গ্রহণ করা হয়। এছাড়াও এ সংস্থা "সামাজিক উপলব্ধি ও জননীতিতে কার্যকর পরিবর্তন আনে। সমতা প্রচার করে, অর্থনৈতিক, সামাজিক ক্ষেত্রে লিঙ্গ ব্যবধান কমায়। পেশাগত ক্ষেত্রে-ইসরায়েলকে লিঙ্গ সমতাপূর্ণ সমাজে পরিণত করে। পরিবর্তনকে প্রভাবিত করে এমন সংগঠনের মধ্যে রয়েছে অ্যাডভা সেন্টার, উইমেনস স্পিরিট, ইটাচ-মাকি: সোশ্যাল জাস্টিসের জন্য মহিলা আইনজীবী, মাহুত সেন্টার, দ্য ইসরায়েল উইমেনস নেটওয়ার্ক (আইডব্লিউএন), ইকনোমিক এমপাওয়ারমেন্ট ফর উইমেন (ইইডব্লিউ), এবং ইসরাইলী মহিলাদের জন্য অচোটি (সিস্টার) সেন্টার।

সদস্য সংগঠনসমূহ
---------------

মার্কিন যুক্তরাষ্ট্রের চৌদ্দটি সদস্য সংগঠন এবং ইসরাইলের তিনটি সদস্য সংগঠনের মধ্যে রয়েছে :

বোস্টন ইহুদি সম্প্রদায় মহিলা তহবিল

যিহূদার ইসরাইল লায়নস

ব্রাউয়ার্ড কাউন্টির ইহুদি মহিলা ফাউন্ডেশন

গ্রেটার পিটসবার্গের ইহুদি মহিলা ফাউন্ডেশন

মেট্রোপলিটন শিকাগোর ইহুদি মহিলা ফাউন্ডেশন

মেট্রোপলিটন ডেট্রয়েটের ইহুদি মহিলা ফাউন্ডেশন

নিউইয়র্কের ইহুদি মহিলা ফাউন্ডেশন

সাউথ পাম বিচ কাউন্টির ইহুদি মহিলা ফাউন্ডেশন

গ্রেটার পাম বিচের ইহুদি মহিলা ফাউন্ডেশন

ইসরাইল গ্রান্টিং প্রোগ্রাম এর ন্যাশনাল কাউন্সিল অফ ইহুদি মহিলা

দ্য দাফনা ফান্ড

দ্য হাদাসাহ ফাউন্ডেশন

ইউজেএ- ফেডারেশন/ওয়েস্টচেস্টার মহিলা ভেঞ্চার ফান্ডের নেটিভোট ও নেশামোট ফান্ড

বৃহত্তর ওয়াশিংটনের টিক্কুন ওলাম মহিলা ফাউন্ডেশন

উইমেন অব ভিশন - দ্য ইহুদি মহিলা ফাউন্ডেশন অফ গ্রেটার ফিলাডেলফিয়া

বৃহত্তর মিয়ামি ইহুদি ফেডারেশনের মহিলা আমুতোট ইনিটিয়াটিভ

তথ্যসূত্র
---------

1. ↑  "Interview with Interesting Jews: Jewish Women's Collaborative International Fund"। *Kveller* (ইংরেজি ভাষায়)। ২০১২-০৮-০৬। সংগ্রহের তারিখ ২০২১-০৯-২৭।
2. ↑  *Current Grants.*  ওয়েব্যাক মেশিনে আর্কাইভকৃত ২০১৪-০৫-০৮ তারিখে Jewish Women's Collaborative International Fund. Retrieved May 7, 2014.
3. 1 2  *US–Israel Jewish Women's Foundations Partner to Promote Gender Equality.* ejewishphilanthropy Retrieved May 7, 2014.
ইম্পেরিয়াল লেদার সাবানের একটি বার
**ইম্পেরিয়াল লেদার** হল সাবান, প্রসাধন সামগ্রী এবং স্বাস্থ্যসেবা পণ্যের একটি মার্কা যা পিজেড কাসন্স দ্বারা উত্পাদিত হয়। মার্কাটি ব্রিটেনে উদ্ভূত এবং এখন অস্ট্রেলিয়া, ডেনমার্ক, জার্মানি, হংকং, ভারত, ইন্দোনেশিয়া, ইরান, আয়ারল্যান্ড, কেনিয়া, মালাউই, মাল্টা, নেপাল, নিউজিল্যান্ড, পাকিস্তান, দক্ষিণ আফ্রিকা, উগান্ডা, সংযুক্ত আরব আমিরাত এবং জাম্বিয়া সহ আরও কয়েকটি দেশে উপলব্ধ। মার্কাটি মার্কিন যুক্তরাষ্ট্রে ব্যাপকভাবে উপলব্ধ নয় তবে অনলাইন বিক্রয় এবং কিছু বিশেষ দোকানে এটি পাওয়া যেতে পারে।

উৎপত্তি
-------

১৭৬৮ সালে রুশ সম্ভ্রান্ত ব্যক্তি কাউন্ট অরলোফ লন্ডনের বেইলিস অফ বন্ড স্ট্রিট থেকে একটি সুগন্ধি তৈরি করার সময় মার্কার নামটির উৎপত্তি হয়েছিল। সুগন্ধিটির নাম ছিল 'ইউ ডি কোলোন ইম্পেরিয়াল রুসে'। রাশিয়ার চামড়া ছিল একটি উচ্চমানের চামড়া যা রাশিয়া থেকে ব্যাপকভাবে রপ্তানি করা হয় এবং এর বার্চ তেল ট্যানিং প্রক্রিয়ার একটি স্বতন্ত্র সুগন্ধ দ্বারা স্বীকৃত। ১৯২১ সালে বেইলিস আলেকজান্ডার টম কাসন্সের মালিকানাধীন কুসনস সন্স অ্যান্ড কো দ্বারা অধিগ্রহণ করা হয়েছিল। কিছু বছর পরে ১৯৩৮ সালে, আসল পারফিউমের একটি সংস্করণ ব্যবহার করে, সাবান 'ইম্পেরিয়াল লেদার' আলেকজান্ডার টম কাসন্স তৈরি করেছিলেন।    সাবানটিকে প্রথমে 'রাশিয়ান লেদার' বলা হলেও শীঘ্রই এর নামকরণ করা হয় 'ইম্পেরিয়াল লেদার'। ১৯৭৫ সালে কুসন্স গ্রুপ নিজেই প্যাটারসন জোকোনিস দ্বারা অধিগ্রহণ করা হয়েছিল,  এবং ২০০২ সালে পিজেড কাসন্স নামকরণ করা হয়েছিল।

তথ্যসূত্র
---------

1. ↑  Stiling, Marjorie (1980). *Famous Brand Names, Emblems and Trademarks*. Surrey: David & Charles Limited. p. 26. আইএসবিএন ০-৭১৫৩-৮০৯৮-২.
2. ↑  Martin, Kathy (2016). *Famous Brand Names & Their Origins*. Barnsley: Pen & Sword History. আইএসবিএন ৯৭৮-১৭৮১৫৯০১৫৭.
3. ↑  Harris, Peter (2018). *Salford at Work: People and Industries Through the Years*. Stroud: Amberley Publishing. আইএসবিএন ৯৭৮-১৪৪৫৬৭৯০৩৭.
4. ↑  Jones S. 17 November 2001, "Bubbly PZ washes hands of some of its imperial past". *Financial Times*, p. 2.
5. ↑  Our History on official website

বহিঃসংযোগ
---------

* ইম্পেরিয়াল লেদার ওয়েবসাইট
**ইসা খান নিয়াজি** (পশতু: عیسی خان نيازي) ছিলেন একজন আফগান সুর রাজবংশের শের শাহ সুরি এবং তার পুত্র ইসলাম শাহ সুরির উল্লেখযোগ্য সভাসদ ছিলেন, যিনি মুঘল সাম্রাজ্যের বিরুদ্ধে যুদ্ধ করেছিলেন।

জীবনী
-----

ইসা খান নিয়াজি ১৪৫৩ সালে জন্মগ্রহণ করেন এবং তার শেষ ভাই ১৪৭৮ সালে জন্মগ্রহণ করেন। তিনি ১৫৪৮ সালে ৯৫ বছর বয়সে দিল্লিতে মারা যান। ১৪৫১ - ১৫২৫ সাল ছিল এই খানদের জন্য স্বর্ণালী সময়। এটি সেই সময় যখন লোদিরা উপমহাদেশে (হিন্দুস্তান) সম্পূর্ণভাবে আধিপত্য বিস্তার করেছিল। ইসা খান নিয়াজি ছিলেন শাসক পরিবারের একজন বিশিষ্ট সদস্য। তিনি ইব্রাহিম লোদি, শের শাহ সুরির মতো অভিজাতদের একই উপজাতীয় ইউনিটে ছিলেন। এই পরিবারের অধিকাংশই দিল্লি সালতানাতের সঙ্গে যুক্ত ছিল। সেখানে ইসা খান নিয়াজি এবং শের শাহ সুরির মধ্যে বিরোধ দেখা দেয়, যা বিদ্রোহে শেষ হয়।

ইসা খানের সমাধিসৌধ
------------------

 ইসা খান নিয়াজির সমাধি
 হুমায়ুনের সমাধি সৌধে তাঁর সমাধির ওপারে ইসা খানের মসজিদ।
### সমাধি

ইসা খানের সমাধি তার জীবদ্দশায় (১৫৪৭-৪৮ খ্রিস্টাব্দ) নির্মিত হয়েছিল। এটি দিল্লিতে মুঘল সম্রাট হুমায়ুনের সমাধিসৌধের কাছে অবস্থিত, যা পরে নির্মিত হয়েছিল (১৫৬২ এবং ১৫৭১ খ্রিস্টাব্দের মধ্যে)। অষ্টভুজাকৃতির এই সমাধিটিতে ছাউনি, চকচকে টালি এবং জালির পর্দার আকারে আলাদা অলঙ্করণ রয়েছে এবং এটিকে ঘিরে স্তম্ভের ভিত্তিতে দাঁড়ানো একটি প্রশস্ত বারান্দা রয়েছে। এটি সৌধের প্রবেশদ্বারে বু হালিমা বাগানের দক্ষিণে দাঁড়িয়ে আছে। একটি লাল বেলেপাথরের স্ল্যাবের উপর একটি শিলালিপি ইঙ্গিত করে যে, সমাধিটি প্রধান চেম্বারলেইন উমর খানের পুত্র মসনদ আলী ইসা খানের এবং এটি ১৫৪৭-৪৮ খ্রিস্টাব্দে শের শাহের পুত্র ইসলাম শাহ সুরির শাসনামলে নির্মিত হয়েছিল। ২০১১ সালের ৫ই আগস্টে এই সমাধিটির পুনরুদ্ধারের কাজ ভারতের প্রাচীনতম ডুবে যাওয়া বাগানটি আবিষ্কারের দিকে পরিচালিত করে। ইসা খানের বাগান সমাধিটিকে একটি সমাধির সাথে সংযুক্ত একটি ভারতীয় ডুবে যাওয়া বাগানের প্রাচীনতম উদাহরণ হিসাবে বিবেচনা করা হয়। এই ধারণাটির উপর ভিত্তি করে পরবর্তীতে আকবরের সমাধিতে এবং তাজমহলে গড়ে ওঠে।

### মসজিদ

সৌধের প্রান্তে সমাধির সাথে আড়াআড়িভাবে সুন্দর মিহরাবসহ একটি মসজিদ রয়েছে। এটি ইসা খানের মসজিদ নামে পরিচিত। এটি সমাধির সাথে একই সময়ে নির্মিত হয়েছিল। এই কাঠামোগুলিতে উপস্থিত অনেক স্থাপত্যের বিবরণ (যেমন সমাধিটি একটি প্রাচীর ঘেরা বাগানের ঘেরে স্থাপন করা হয়েছে) মূল হুমায়ুনের সমাধিতে আরও বড় আকারে বিবর্তিত হতে দেখা যায়।

বংশ
---

ইসা খান নিয়াজি নামক পশতুন গোত্রের অন্তর্ভুক্ত ছিলেন। তার বংশধররা এখনও কিলা নিয়াজি, পাকতিয়া প্রদেশ, আফগানিস্তান এবং পাকিস্তানের মিয়ানওয়ালিতে বসবাস করছে। ১৮৭৫ সালে এই পৌরসভা তৈরি করা হয়েছিল। পাকিস্তানের প্রধানমন্ত্রী ইমরান খান নিয়াজির পূর্বপুরুষ নিয়াজি গোত্রের।

তথ্যসূত্র
---------

1. ↑  Savant Tonpe, Vaijayanti। *A Writer's Canvas Book 4 for Classes VII and VIII* (ইংরেজি ভাষায়)। Vikas Publishing House - Language Arts & Disciplines। আইএসবিএন 9789325967281।
2. ↑  World Heritage Sites - Humayun's Tomb: Tomb Complex Archaeological Survey of India (ASI).
3. ↑  "Country's oldest sunken garden discovered - The Hindu"।
4. ↑  Isa Khan Niyazi Tomb Complex  ওয়েব্যাক মেশিনে আর্কাইভকৃত ২০০৭-০৩-১১ তারিখে archnet.org.
5. ↑  Isa Khel Town - Imperial Gazetteer of India, v. 13, p. 371.
6. ↑  ""A Journey to the Source of the River Oxus" by John Wood"। পৃষ্ঠা 57–60। সংগ্রহের তারিখ ২১ সেপ্টে ২০১৭।

বহিঃসংযোগ
---------

 উইকিমিডিয়া কমন্সে ইসা খান নিয়াজি সম্পর্কিত মিডিয়া দেখুন।
**ইয়াওয়ান ম্যাটস (কাশ্মীরি یاون مژ)** ছিলেন কাশ্মীরের শেখ নূর-উদ-দিন ওয়ালীর একজন মহিলা শিষ্য। চতুর্দশ শতাব্দীর শেষের দিকে এবং পঞ্চদশ শতাব্দীর শুরুতে কাশ্মীরের উচ্চ সমাজে একজন সুন্দরী নর্তকী ও গণিকা হিসেবে ইয়াওয়ান ম্যাটস বিখ্যাত ছিলেন।

শ্রুতি কথা
----------

কথিত আছে যে নিশাতের নিকটবর্তী ইশবর গ্রামে এক পবিত্র এবং অত্যন্ত জনপ্রিয় একজন ব্রাহ্মণ সাধক থাকতেন। কাশ্মীরে তাঁর অসংখ্য বিশ্বস্ত অনুসারী ছিল। একদিন কাশ্মীরের সুলতান (সিকান্দার, আলী শাহ বা বাদশাহ - আমরা নিশ্চিতভাবে জানি না) সেই স্থানে উপস্থিত হলেন। ব্রাহ্মণ সুলতানের সামনে আসতে অস্বীকার করলেন। অপমানিত হয়ে সুলতান একটি উপযুক্ত প্রতিশোধের পরিকল্পনা করেন। কয়েকদিন পর সুলতান সুন্দরী ইয়াওয়ান ম্যাটস কে পাঠালেন তাঁর কাছে। কুহকিনী নারী ভক্ত সেজে ব্রাহ্মণের কাছে গেলেন। তাঁর চেহারা দেখে ব্রাহ্মণ প্রলুব্ধ হয়ে হতাশভাবে আত্মসমর্পন করলেন। এই কলঙ্কজনক ঘটনার পর কাশ্মীরের অনেক মুসলমান এই ঘটনাকে তাদের হিন্দু প্রতিবেশীদের কাছে তাদের পবিত্র মানুষ সম্পর্কে মজা করার জন্য ব্যবহার করেছিল।[] কথিত আছে যে কিছু সুসংযুক্ত কাশ্মীরি পণ্ডিত সেই সময়ের সবচেয়ে বিশিষ্ট মুসলিম সাধক শেখ নূর-উদ-দীন ওয়ালীর উপর একই কৌশল ব্যবহার করতে চেয়েছিল। তাঁকে প্রলুব্ধ করার জন্য তারা ইয়াওয়ান ম্যাটসকে অর্থ প্রদান করেছিল। ইয়াওয়ান ম্যাটস তাঁর সৌন্দর্যের যাদু শেখ নূর-উদ-দীন ওয়ালীর ওপর ব্যবহার করার চেষ্টা করেছিলেন কিন্তু নূরের আকর্ষণ ক্ষমতা বেশি ছিল এবং তিনিই জিতেছিলেন। ইয়াওয়ান ম্যাটস শৌখিন সমাজের তরূণীর জীবন ত্যাগ করে তাঁর শিষ্যত্ব গ্রহণ করেছিলেন।  মহান নূর তাঁর নামে একটি কবিতা "পায়েখ পায়স ইয়াওয়ান ম্যাটসি" (ইয়াওয়ান ম্যাটস আপনি একদিন অনুতপ্ত হবেন) লিখে ইয়াওয়ান ম্যাটসকে অমর করে গেছেন। 

ধর্মান্তরিত হওয়ার পর ইয়াওয়ান ম্যাটসকে **শাঙ্গা বিবি** নাম দেওয়া হয় এবং তিনিই ছিলেন শেখ নূর-উদ-দীন ওয়ালীর সমাধিতে একমাত্র মহিলা **মুজাভির** (পরিচর্যাকারী)। তাঁকে চারারি শরিফে তাঁর গুরুর মন্দিরের পাশে সমাহিত করা হয়েছে।

তথ্যসূত্র
---------

1. ↑  Baba Kamal - Rishi Nama, pp 15-140
2. 1 2  Mohammad Ishaq Khan - Sufis Of Kashmir pages 411-412, আইএসবিএন ৯৭৮-৮১-৮৩৩৯-০৯৫-৮ Published by Gulshan Books, Srinagar, J&K.
3. ↑  Kuliyat Sheikh-Ul-Aalam کلیات شیخ العالم Page 185 - Edited by Moti Lal Saqi. Published by Jammu & Kashmir Academy of Art, Culture & Languages. Srinagr, J&K.
**ঈশান উদয়** হ'ল ভারত সরকারের অধীনস্থ বিশ্ববিদ্যালয় অনুদান আয়োগ (The University Grants Commission, UGC) এবং মানব সম্পদ উন্নয়ণ মন্ত্রণালয়-এর (Ministry of Human Resource Development, MHRD) উত্তর-পূর্বের মেধাবী ছাত্র-ছাত্রীদের জন্য প্রদান করা এক বিশেষ বৃত্তি। যেকোনো শাখাতে ১০+২ সফল ভাবে উত্তীর্ণ হওয়া যেসব ছাত্র-ছাত্রী পরবর্তী পর্যায়ের উচ্চ শিক্ষায় নামভর্তি করে এবং যাদের পরিবারের বার্ষিক উপার্জন ৪.৫ লাখ টাকার কম তারা এই বৃত্তির জন্য আবেদন করতে পারে৷ এই বৃত্তি প্রতি বছরে উত্তর-পূর্বের দুই হাজার ছাত্র-ছাত্রী লাভ করে৷ বৃত্তির পরিমাণ প্রতি মাসে ৩,৫০০ টাকার থেকে ৫,০০০ টাকা। বর্তমানে এই বৃত্তির মূল্য মাসে ৭,৮০০ টাকা পর্যন্ত বৃদ্ধি করা হয়েছে। এই বৃত্তি কেবল স্নাতক পর্যায়ের পাঠ্যক্রমে অধ্যয়নের জন্য, স্নাতকোত্তর পাঠ্যক্রমের জন্য নয়৷

এই বৃত্তির জন্য এবার নির্বাচিত হ'লে পুরো স্নাতক পাঠ্যক্রমের সময়ের জন্য (৩/৪/৫ বছরর জন্য) বৃত্তির মেয়াদ প্রযোজ্য হয়। শিক্ষার্থী থাকার প্রমাণ হিসেবে ৩ মাস পর পর বিভাগীয় এবং শিক্ষানুস্থানের প্রধানের স্বাক্ষর থাকা 'continution form' জমা দিতে হয়।

তথ্যসূত্র
---------

1. ↑  "Instructions" (পিডিএফ)। UGC। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ জুলাই ২০১৫।
**ইস্টার্ন রিফাইনারি লিমিটেড** হল বাংলাদেশের একমাত্র তেল শোধনাগার। কোম্পানি আইন ১৯১৩ (সংশোধিত, ১৯৯৪) অনুযায়ী এ প্রতিষ্ঠানটির কার্যক্রম পরিচালিত হয়। একদল পাকিস্তানি শিল্প-উদ্যোক্তা ১৯৬৩ সালে এ প্রকল্পটির উদ্যোগ নেয় এবং চট্টগ্রাম শহরের প্রান্তে  কর্ণফুলি নদীর তীরে ১৫ কোটি ১৭ লক্ষ টাকা প্রারম্ভিক ব্যয়ের মাধ্যমে এ পরিশোধনাগারটি প্রতিষ্ঠিত হয়। ১৯৬৮ সাল থেকে পরিশোধন কেন্দ্রটিতে উৎপাদন কার্যক্রম শুরু হয়। ইস্টার্ন রিফাইনারি লিমিটেড তাদের নিজস্ব পরিশোধন ইউনিটের মাধ্যমে অপরিশোধিত তেল শোধিত করে থাকে। এই শোধনাগারে আরও রয়েছে অনুঘটক পুনর্গঠন ইউনিট, এ্যাসফালটিক বিটুমিন প্ল্যান্ট এবং মৃদু হাইড্রোক্রাকিং ইউনিট। এটি ২০১৫ সালে সেরা সরকারী প্রতিষ্ঠান নির্বাচিত হয়।

ইতিহাস
------

এই তৈল শোধনাগার ১৯৬৩ সালে পূব পাকিস্তান শিল্প পরিকাঠামো উন্নয়ন সংস্থা (৩৫%), বার্মা ওয়েল কর্পোরেশন(৩০%) ও বাকি অংশ বেসরকারি সহায়তায় গড়ে তোলা হয়। এরপর ১৯৮৫ সালে ১০০% শেয়ার সরকার নিয়ন্ত্রণে নেয়।

উৎপাদিত দ্রব্য
--------------

এই তৈল শোধনাগারে ১৬ রকম প্রেট্রোলিয়াম দ্রব্য উৎপাদিত হয়। এর মধ্যে প্রধান হল - এলপিজি, কেরসিন, ডিজেল, বিমানের জ্বালানি ইত্যাদি।

উৎপাদন ক্ষমতা
-------------

প্রথমে এই তৈল শোধনাগাড়ের উৎপাদন ক্ষমতা ছিল অনেক কম। পরে চাহিদা বাড়ার সঙ্গে সঙ্গে তেল শোধনাগারটির উৎপাদন ক্ষমতা বাড়িয়ে করা হয়েছে প্রায় ৩ এমএমটিপি।

খনিজ তেলের উৎস
--------------

এই শোধনাগারটিতে খনিজতেল আনা হয় প্রধানত মধ্যপ্রাচ্যের তেল উৎপাদনকারী দেশগুলি থেকে।

তেল পাইপলাইন
------------

আমদানি করা তেল জাহাজ থেকে দ্রুত ও সশ্রয়ীভাবে খালাস করার জন্য গভীর সমুদ্র থেকে ইস্টার্ন রিফাইনারি পর্যন্ত দুই পাইপলাইনের সিঙ্গেল পয়েন্ট মুরিং (এসপিএম) নির্মাণ করছে সরকার।

তথ্যসূত্র
---------

1. ↑  নয়াদিগন্ত
2. ↑  বাংলাপিডিয়া ইস্টার্ন রিফাইনারি
3. ↑  "উদ্ভাসিত হচ্ছে গভীর সমুদ্রের এসপিএম প্রকল্প – Dainik Amader Shomoy"। *www.dainikamadershomoy.com*। সংগ্রহের তারিখ ২০২১-১২-২০।
4. ↑  "এক বছরের মধ্যে গভীর সাগরের মুরিংয়ে তেল খালাসের আশা"। *bdnews24.com* (ইংরেজি ভাষায়)। ২০২১-১২-২০ তারিখে মূল থেকে আর্কাইভ করা। সংগ্রহের তারিখ ২০২১-১২-২০।
**ইয়াকভ পেরেলম্যান** (English: Yakov Isidorovich Perelman, Russian: Яков Исидорович Перельман; ৪ ডিসেম্বর ১৮৮২ - ১৬ মার্চ ১৯৪২) সোভিয়েত রাশিয়ার একজন বিশিষ্ট বিজ্ঞান বিষয়ক লেখক। তার উল্লেখযোগ্য বই গুলির মধ্যে পদার্থবিদ্যার মজার কথা খুবই পরিচিত। এটি ছড়াও তিনি আরো বিজ্ঞান বিষয়ক বই লিখেছেন। মূল লেখা রাশিয়ান ভাষায় লেখা হলেও পরবর্তীতে তার লিখিত বই গুলি মির প্রকাশনী ইংরেজি ও বাংলায় প্রকাশ করে।

প্রথম জীবন
----------

ইয়াকভ পেরেলম্যান ১৮৮২ সালের ৪ ডিসেম্বর তৎকালীন রাশিয়ান পোল্যান্ডের (কংগ্রেস পোল্যান্ড) অন্তর্গত বিয়ালিস্টক শহরে জন্ম গ্রহণ করেন। এরপর তিনি ১৯০৯ সালে ইম্পিরিয়াল ফরেস্ট্রি ইনস্টিটিউট (বর্তমানে সেন্ট পিটার্সবার্গ স্টেট ফরেস্ট টেকনিক্যাল ইউনিভার্সিটি) থেকে ফরেস্ট্রি বিষয়ে ডিপ্লোমা ডিগ্রি লাভ করেন। তিনি আর্নেস্ট ম্যাচর ভাবধারায় উদ্বুদ্ধ হয়ে বিজ্ঞান বিষয়ক বই লেখা শুরু করেন। লেখার বিষয়ে আরেকজন স্বনামধন্য রুশ শিক্ষাবিদ আলেকজান্ডার বগানভ এর চিন্তাধারায় বিজ্ঞানকে আরো জনপ্রিয় করতে ব্রতী হন।

লেখক জীবন
---------

পদার্থবিদ্যার মজার কথা বইটির অভূতপূর্ব সাফল্যের পর তিনি আরো বিজ্ঞান বিষয়ক বই লিখতে ব্রতী হন। সেই সময় তিনি নিজেকে স্বয়ং সম্পূর্ণ প্রখর কল্পনা শক্তির লেখক হিসেবে নিজেকে পরিচিতি দিতে পেরেছিলেন। তার পরবর্তী সুচিন্তিত বিজ্ঞান বিষয়ক বই গুলির মধ্যে
"Arithmetic for entertainment", "Mechanics for entertainment", "Geometry for Entertainment", "Astronomy for entertainment", "Lively Mathematics", "Physics Everywhere", এবং "Tricks and Amusements" খুবই উল্লেখযোগ্য।

### বই

* *Mathematics can be Fun*
* *Astronomia Recreativa*
* *Physics for Entertainment* (1913)
* *Figures for Fun*
* *Algebra can be Fun*
* *Fun with Maths & Physics*
* *Arithmetic for entertainment*
* *Mechanics for entertainment*
* *Geometry for Entertainment*
* *Astronomy for entertainment*
* *Lively Mathematics*
* *Physics Everywhere*
* *Tricks and Amusements*

এছাড়াও তিনি মহাকাশে যাত্রার উপর কিছু বই লিখেছেন। তাদের মধ্যে উল্লেখযোগ্য হলো-

* *Interplanetary Journeys, On a Rocket to Stars, and World Expanses*

মৃত্যু
------

পেরেলম্যান শেষ জীবনে অনাহারে কাটিয়ে অবশেষে ১৯৪২ সালে পরলোকগমন করেন। সেই সময় রাশিয়াতে জার্মানি খাদ্যদ্রব্যের উপর নিয়ন্ত্রণ শুরু করে। ৯ সেপ্টেম্বর ১৯৪১ থেকে শুরুকরে ২৭ জানুয়ারি ১৯৪৪ পর্যন্ত ৮৭২ দিন ব্যাপী ভয়ংকর ভাবে জার্মানি লেনিনগার্ড এর উপর খাদ্য দ্রব্যের উপর নিয়ন্ত্রণ করে। এটি ছিল আধুনিক যুগের নিকৃষ্টতম ও দীর্ঘদিনের নিয়ন্ত্রণ। এর ফলে প্রায় এগারো লক্ষ সতেরো হাজার মানুষের মৃত্যু হয়।

তথ্যসূত্র
---------

1. ↑  Siemsen, H. (2010) 'Mach’s Science Education, the PISA Study and Czech Science Education' in: Ernst Mach – Fyzika – Filosofie – Vzdělávání. Vol. 1 Brno: Masarykova Univerzita, 2010, pp. 255–265, DOI: 10.5817/CZ.MUNI.M210-4808-2011-255.
2. ↑  
	* Nasar, Sylvia; Gruber, David (২১ আগস্ট ২০০৬)। "Manifold Destiny: A legendary problem and the battle over who solved it."। *The New Yorker*। সংগ্রহের তারিখ ২০০৬-০৮-২৪।
3. ↑  "Доктор занимательных наук. Книги. Наука и техника"। ৩০ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৯।
**ইন্দিরাদেবী রায়চৌধুরী** (জন্ম অক্টোবর ১৯১০) ছিলেন একজন বাংলাদেশী চিত্রশিল্পী। তিনি টাঙ্গাইলের গোপালপুর গ্রামে জন্মগ্রহণ করেন। তার পিতা শ্রীশচন্দ্র ভট্টাচার্য এবং মাতা বিনোদিনী দেবী। সঙ্গীতজ্ঞ বীরেন্দকিশোর রায় চৌধুরীর সাথে বিয়ে হওয়ার পর তিনি ক্ষিতীন্দ্রনাথ মজুমদারের কাছে ছবি আঁকা শেখেন। প্রতিকৃতি আঁকার হাতেখড়ি হয় অতুল বসুর কাছ থেকে।

### পুরস্কার ও সম্মাননা

অ্যাকাডেমি অব ফাইন আর্টসের একাদশ বার্ষিক প্রদর্শনীতে মহিলা অঙ্কিত শ্রেষ্ঠ চিত্ররূপে পুরস্কৃত হয় ইন্দিরাদেবী রায়চৌধুরী। পুরষ্কারপ্রাপ্ত ছবির নাম ‘বুদ্ধের গৃহত্যাগ’। এটি ভারতীয় পদ্ধতিতে জলরঙে আঁকা।

### শিল্পকর্ম

ইন্দিরাদেবী জল ও তেলরঙে নিসর্গ দৃশ্য এবং পৌরাণিক বিষয় নিয়ে ছবি অাঁকতে পছন্দ করতেন। ইন্দিরাদেবী রায়চৌধুরীর উল্লেখযোগ্য চিত্রকর্ম গুলোর মধ্যে, রবীন্দ্রনাথ,বুদ্ধের গৃহত্যাগ, শ্রীকৃষ্ণের মথুরাযাত্রা, তিব্বতের প্রপাত, পাহাড়ি ঝরনা, শ্রী অরবিন্দ, বংশীবাদক, উপাসনা, তুষার শিখর, পাগলা ঘোড়া, প্রার্থনা, বৃদ্ধালামা, রাত্রি, শিল্পীর পুত্র, মানভঞ্জন, মন্থরা-কৈকেরী, কর্ণবধ, অভিসারিকা, প্রহরী, Teesta meeting, ranjit ইত্যাদি অন্যতম।

তথ্যসূত্র
---------

1. ↑  ঘোষ, মৃণাল (২০০৫)। *বিংশ শতকে ভারতের ‍চিত্রকলায় আধুনিকতার বিবর্তন* (প্রথম সংস্করণ সংস্করণ)। কলকাতা: প্রতিক্ষণ পাবলিকেশন।
2. ↑  সরকার, কমল (১৯৮৪)। *ভারতের ভাস্কর ও চিত্রশিল্পী* (প্রথম সংস্করণ সংস্করণ)। কলকাতা: যোগমায়া প্রকাশনী।
3. ↑  আফরিন, ড. নীলিমা। *বাংলাদেশের শিল্পকলার উৎসসন্ধান*। কথাপ্রকাশ। আইএসবিএন 984 70120 0387 9 `|আইএসবিএন=` এর মান পরীক্ষা করুন: invalid prefix (সাহায্য)।
ইস্তানা পার্কের উৎসব খিলান চলাকালীন সিঙ্গাপুরের নাগরিক জেলার প্রবেশদ্বার
**ইস্তানা উদ্যান** হল সিঙ্গাপুরের একটি উদ্যান, যা কেন্দ্রীয় অঞ্চলের ভিতরে কেন্দ্রীয় ব্যবসায়িক জেলার মধ্যে জাদুঘর পরিকল্পনা অঞ্চলে অবস্থিত। উদ্যানটির পাশ দিয়ে অর্চার্ড সড়ক, পেনাং সড়ক, পেনাং লেন এবং বাইওং সড়ক গিয়েছে।

উদ্যানটি রাষ্ট্রীয় বাসভবন ইস্তানার  সামনে অবস্থিত একটি স্মৃতিস্তম্ভ। এর আয়তন ১৩,০০০ বর্গ মিটার। ইস্তানা উদ্যান সিঙ্গাপুরের নাগরিক জেলার প্রবেশদ্বার হিসাবে কাজ করে, যার লক্ষ্য সিঙ্গাপুরের সমৃদ্ধ ইতিহাস সম্পর্কে দর্শনার্থীদের ধারণা দেয়া।

ইতিহাস
------

ইস্তানা উদ্যানটির কাজ ১৯৯৫ সালে শেষ হয়েছিল। এটি ইস্তানার মূল প্রবেশপথের বর্ধিতাংশ হিসাবে নকশাকৃত এবং নির্মিত হয়েছিল। উদ্যানটি আনুষ্ঠানিকভাবে জাতীয় উন্নয়ন মন্ত্রী লিম হং কিং দ্বারা ১৯৯৬ সালে ৬ সেপ্টেম্বর  উদ্বোধন করা হয়েছিল। উদ্যান থেকে অর্চার্ড রোড জুড়ে অবস্থিত ইস্তানা হ'ল সিঙ্গাপুরের রাষ্ট্রপতির সরকারী বাসভবন।

প্রধান বৈশিষ্ট্য
----------------

উদ্যানটির কেন্দ্রবিন্দুতে রয়েছে ২৬ মিটার  উঁচু উৎসব খিলান থেকে উঁচু একটি অগভীর প্রতিচ্ছবি পুল। মরিচা রোধক ইস্পাত এবং কংক্রিটের নকশা করা হয়েছে ইস্তানার প্রবেশপথের গেট এবং রেলিং দ্বারা অনুপ্রাণিত হয়ে। উৎসব খিলান সিঙ্গাপুরের নাগরিক জেলার, যা শহরের সাংস্কৃতিক এবং ঐতিহাসিক হৃদয়, প্রবেশদ্বার তৈরি করে। আর্চার্ড রোড জুড়ে খিলানটি চাক্ষুষ সৌন্দর্য বাড়ায়।

উদ্যানটিতে একটি বিশাল অগভীর প্রতিবিম্ব পুল রয়েছে, এটি সিঙ্গাপুরে এইধরনের প্রথম। নারকেল পামগুলি এবং সংলগ্ন পাম পুলগুলি অর্চার্ড রোডের কেন্দ্রস্থলে গ্রীষ্মমণ্ডলীয় মরুদ্যান হিসাবে ইস্তানা উদ্যানের ছাপকে আরও জোরদার করে।

ইস্তানার মূল ফটকের সামনে ইস্তানার প্রবেশদ্বারে উৎসুক দর্শকদের মাসিক রক্ষী পরিবর্তনের অনুষ্ঠান দেখার একটি সুযোগ করে দেয় এই উদ্যানটি। সন্ধ্যায় উদ্যানটি "আলোর মরুদ্যান" এ রূপান্তরিত হয়। আরবান রিডেভেলপমেন্ট অথরিটির (ইউআরএ) আলোকিত করার মাস্টার পরিকল্পনার অধীনে উদ্যানটি বর্ধিত আলোকসজ্জার জন্য চিহ্নিত স্থানগুলির মধ্যে একটি।

একটি ভুল ধারণা রয়েছে যে, এটি ইস্তানার মধ্যে একটি পার্ক। না, এই ক্ষুদ্রাকৃতি পার্কটি ইস্তানার বাইরে এবং বিপরীতে। এটি পেনাং লেন এবং অর্চার্ড রোডের সংযোগস্থলটিতে একটি ছোট্ট সবুজ রঙের টুকরো। 

ইস্তানা উদ্যানে সংগীত ও সাংস্কৃতিক পরিবেশনা প্রতি মাসের প্রথম রবিবারে প্রদর্শিত হয়।

ইস্তানা উদ্যানে জিরাফ রেস্তোঁরা নামে একটি রেস্তোঁরা রয়েছে যা সকলে জন্য উন্মুক্ত। সংগীতানুষ্ঠান এবং পারফরমেন্সে প্রত্যেকে অংশ নিতে/যোগদান করতে পারে।

জনপ্রিয় সংস্কৃতিতে
-------------------

ইস্তানা উদ্যানটি *দ্য অ্যামেজিং রেসের* ষোড়শ মরশুমের নবম লিগে ইউ-টার্নের জায়গা হিসাবে ব্যবহার করা হয়েছিল।

আরো দেখুন
---------

* ইস্তানা
* সিঙ্গাপুরের উদ্যানের তালিকা
* জাতীয় উদ্যান বোর্ড

তথ্যসূত্র
---------

1. ↑  "The Istana"। *www.visitsingapore.com* (ইংরেজি ভাষায়)। সংগ্রহের তারিখ ২০২০-১১-১৯।
2. ↑  "Istana Park | Infopedia"। *eresources.nlb.gov.sg*। সংগ্রহের তারিখ ২০২০-১১-১৯।
3. ↑  "Istana Park"। *www.roots.sg* (ইংরেজি ভাষায়)। সংগ্রহের তারিখ ২০২০-১১-১৯। [*স্থায়ীভাবে অকার্যকর সংযোগ*]
4. ↑  "Istana Park (Singapore) - 2020 All You Need to Know BEFORE You Go (with Photos)"। *Tripadvisor* (ইংরেজি ভাষায়)। সংগ্রহের তারিখ ২০২০-১১-১৯।

বহিঃসংযোগ
---------

* জাতীয় উদ্যান বোর্ড
* ইস্তানা উদ্যান
**ঈশ্বরের সিডার** (আরবি: أرز الربّ *আরজ আর-রব*)  হচ্ছে লেবাননের সিডার বনের অবশিষ্টাংশ যা একসময় লেবানন পর্বত জুড়ে বিস্তৃত ছিলো। এই বনের কাঠ আহরণ করেছে ফিনিশীয়, ইসরাইলী , মিশরীয়, আশারীয়, ব্যবলনীয়, পারস, রোমান এবং তুর্কি জনগোষ্ঠী। 

পাহাড়ের লেবানন একবার ছিল ছায়াময় দ্বারা পুরু সিডার বন এবং গাছ প্রতীক, হয় দেশের. শতাব্দী পর ক্রমাগত বন উজাড়, ব্যাপ্তি এই অরণ্য হয়েছে লক্ষণীয়ভাবে কমে যাবে.

ইতিহাস
------

লেবানন পাহাড় একসময় ছিলো ঘন সিডারের বনে ছায়াঘেরা। সিডার গাছ দেশটির প্রতীক। শতাব্দী ব্যাপী ক্রমাগতভাবে বন উজাড় চলতে থাকলে এই অরণ্য বিলীন হয়ে যাবে।

বলা হয়ে থাকে একদা দক্ষিণ মেসোপটেমিয়ার কাছে সিডার ঘেরা সুন্দর এই ঐশ্বরিক অরণ্যে আধা ঈশ্বর এবং মানুষের মধ্যে যুদ্ধ সংঘটিত হয়। একসময় এই বন সুমেরীয় ঈশ্বর এনিল কর্তৃক সুরক্ষিত ছিলো। ৪৭০০ বছর আগে মানুষ প্রবেশের পূর্বে গাছগাছালি তে পূর্ণ অরণ্য ছিলো দুর্ভেদ্য। বনের রক্ষাকর্তা অর্ধঈশ্বরদের হারিয়ে বিজয় ছিনিয়ে নেয়। গল্পটিতে বলা হয়েছে গিলগামেশ সিডার কাঠ ব্যবহার করে তার নিজের শহর নির্মাণ করেন।

শতাব্দীর পর শতাব্দী ধরে ফিনিশিয়, মিশরীয়, আশারীয়, ব্যবিলনীয়, পারসি, রোমান, ইজরায়েলি এবং তুর্কীরা জঙ্গল থেকে কাঠ আহরণ করতে থাকে। ফিনিশিয়গণ তাদের বাণিজ্যতরী নির্মাণে সিডার কাঠ ব্যবহার করতো। জাহাজের জন্য তাদের কাঠের প্রয়োজন ছিলো এবং সিডার কাঠ তাদেরকে প্রথম সামুদ্রিক ব্যবসায়ী জাতি হিসেবে পৃথিবীর কাছে পরিচিত  । মিশরীয়গণ সিডার রজন ব্যবহার করত মমিকরণের কাজে। বাইবেল অনুসারে সলোমন জেরুজালেমে মন্দির নির্মাণ করতে সিডার কাঠ আহরণ করেন। সম্রাট হাড্রিয়ান এই বনকে রাজকীয় অঞ্চল হিসেবে দাবী করে এখান থেকে কাঠ আহরণ সাময়িক সময়ের জন্য স্থগিত করেন।

বিশ্ব ঐতিহ্যবাহী স্থান ঘোষণা
----------------------------

১৯৯৮ সালে ইউনেস্কো ঈশ্বরের সিডার এলাকাটিকে বিশ্ব ঐতিহ্যবাহী স্থান হিসেবে ঘোষণা করে।

বর্তমান অবস্থা
--------------

লেবাননের সিডার
বনটি সুরক্ষিত। অনুমোদিত গাইড সাথে নিয়ে বন ভ্রমণ করা সম্ভব। প্রাথমিক পর্যায়ে ভূমি থেকে ডেট্রিটাস পরিষ্কার করা হয়। অসুস্থ গাছের পরিচর্যা করা হয় এবং মাটিতে সার দেওয়া হয়। ১৯৮৫ সালে 'সিডার গাছের বন্ধু কমিটি' বনায়ন শুরু করে। কয়েক দশক পরে এই উদ্যোগের ফলাফল পাওয়া যাবে কারণ সিডার গাছের বৃদ্ধি খুবই ধীর।

শীতকালে বরফের চাঁদরে ঢাকা সিডার বনে নান্দনিক সৌন্দর্য দেখা যায়।

চিত্রশালা
---------

* 
* 
* 
* সিডার বনসিডার বন
* সিডারের গুড়িসিডারের গুড়ি
* গাছে পাকা সিডার ফলগাছে পাকা সিডার ফল
* গাছে কাঁচা সিডার ফলগাছে কাঁচা সিডার ফল

তথ্যসূত্র
---------

1. ↑  "The Cedars"। সংগ্রহের তারিখ ১৯ জুলাই ২০১৬।
2. 1 2  "Cedars for Ever"। ১২ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৬।
3. ↑  "Lebanon Cedar - Cedrus libani"। সংগ্রহের তারিখ ১৯ জুলাই ২০১৬।
4. ↑  "Tourism @ Lebanon.com"। সংগ্রহের তারিখ ১৯ জুলাই ২০১৬।
5. ↑  "Welcome to Our Lady Of Lebanon Maronite Church's Homepage"। ২ জুন ২০০৯ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৬।
***ইন্দু প্রকাশ*** ১৮০০-এর দশকের শেষের দিকে এবং ১৯০০-এর দশকের প্রথম দিকে বোম্বে থেকে প্রকাশিত একটি অ্যাংলো-মারাঠি সাময়িকী ছিল। ১৮৬২ সালে বিষ্ণু পরশুরাম পণ্ডিত দ্বারা প্রতিষ্ঠিত, এটি একটি সাপ্তাহিক দ্বি-ভাষিক সাময়িকী হিসাবে প্রকাশিত হয়েছিল এবং প্রায়শই ভারতীয় স্বাধীনতা আন্দোলন এবং ব্রিটিশ ঔপনিবেশিক শাসনের সমালোচনাকে সমর্থনকারী নিবন্ধগুলি ধারণ করে। পরে তা লোকমান্যে একীভূত হয়। ইন্দুপ্রকাশের সাফল্যে রানাডে, তেলাং, চন্দোয়ারাকর, পার্বতে জড়িত ছিলেন। কেজি দেশপান্ডে যিনি ইন্দুপ্রকাশের দায়িত্বে ছিলেন, তিনি শ্রী অরবিন্দকে বর্তমান রাজনৈতিক পরিস্থিতি সম্পর্কে লিখতে অনুরোধ করেছিলেন। অরবিন্দ ঘোষ "পুরোনোদের জন্য নতুন প্রদীপ" শিরোনামে একটি জ্বলন্ত নিবন্ধ লিখতে শুরু করেছিলেন যেখানে তিনি কংগ্রেসের মধ্যপন্থী নীতির কঠোর সমালোচনা করেন। 

পত্রিকার নামের অর্থ বাংলায় জ্যোৎস্না।

তথ্যসূত্র
---------

1. ↑  "INDIAN NEWSPAPER REPORTS, c1868-1942 from the"। *ampltd.co.uk*। British Library, London। সংগ্রহের তারিখ ১৮ জুন ২০১৪।
2. ↑  "Newspapers of Asia"। *asiamap.ac.uk*। University of Cambridge-South Asian Studies Centre। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৪।
অন্য ব্যবহারের জন্য ইস্পাত তৈরি দেখুন।ইস্পাত
**ইস্পাত** বা **পাকা লোহা** হল লোহা ও কার্বনের একটি সংকর ধাতু যাতে মান ভেদে মোট ওজনের ০ .২% থেকে ২.১% কার্বন থাকে। ম্যাংগানিজ, ক্রোমিয়াম, ভ্যানাডিয়াম এবং ট্যাংস্টেন লোহার সাথে মিশিয়ে ইস্পাত তৈরী যায়। তবে কার্বনই সবচেয়ে সাশ্রয়ী উপাদান।

ইস্পাত লোহার তুলনায় দৃঢ়তর। লোহার সঙ্গে বিভিন্ন ধাতু মিশ্রণ করা হলে লোহার দৃঢ়তা বৃদ্ধিপ্রাপ্ত হয়। নিম্ন গলনাংক ও ঢালাই যোগ্যতার জন্য উচ্চ কার্বনযুক্ত সংকর ঢালাই লোহা (ইং: কাস্ট আয়রন) নামে পরিচিত।

ইতিহাস
------

বিভিন্ন অদক্ষ উপায়ে রেনেসাঁ যুগের অনেক আগে থেকেই ইস্পাত তৈরি শুরু হয়। কিন্তু ১৭শ শতাব্দীতে বিভিন্ন উন্নত উপায়ে ইস্পাত তৈরি শুরু হলে এর ব্যবহার বৃদ্ধি পায়। ১৯ শতকের মাঝামাঝি সময়ে বেসমার পদ্ধতিতে ইস্পাত উৎপাদন শুরু হলে এটি সস্তা ও বহুল ব্যবহৃত ধাতুতে পরিণত হয়। আরও পরে বেসিক অক্সিজেন প্রক্রিয়ায় উৎপাদনের ফলে এর মান অনেক বৃদ্ধি পায় ও দাম অনেক কমে যায়। বর্তমানে ইস্পাত পৃথিবীর অন্যতম বহুল ব্যবহৃত পদার্থ। দালান-কোঠা, মেশিন, জাহাজ, গাড়ী, তৈজসপত্র ইত্যাদির প্রধান উপাদান ইস্পাত। বর্তমানে ইস্পাতের মান বিভিন্ন আন্তর্জাতিক মানদানকারী প্রতিষ্ঠান কর্তৃক পরিমাপ করা হয়।

বৈশিষ্ট্য
---------

অন্যান্য ধাতুর মত লোহাও ভূগর্ভে অক্সিজেন ও সালফারের সাথে যুক্ত অবস্থায় থাকে। ঢালাই লোহার গলনাংক ১৩৭০ ডিগ্রী সেলসিয়াস। ইস্পাতের ঘনত্ব মানের ওপর ভিত্তি করে প্রতি ঘনসেন্টিমিটার ৭.৭৫ থেকে ৮.০৫ গ্রাম পর্যন্ত হতে পারে।

তথ্যসূত্র
---------

1. 1 2  "ইস্পাত কি? ইস্পাতের শ্রেণিবিভাগ ও বৈশিষ্ট্য" (ইংরেজি ভাষায়)। ২০২২-০৬-২২। সংগ্রহের তারিখ ২০২৩-০১-১২।
2. ↑  "Europe leads the way in the 'greening' of steel output"। *Financial Times*। ২০২০-১১-১১। সংগ্রহের তারিখ ২০২৩-০১-১২।
**ইপ্সউইচ** বা **ইপসুইচ** হ'ল ইংল্যান্ডের সুফোকের একটি ঐতিহাসিক কাউন্টি শহর, লন্ডনের প্রায় ৬৬ মাইল (১০৬ কিমি) উত্তর-পূর্বে পূর্ব অ্যাঙ্গলিয়ায় অবস্থিত। স্যাক্সন আমল থেকেই এই শহরটি অবিচ্ছিন্নভাবে লোক বসবাস করে । এবং এর বন্দরটি ইংল্যান্ডের পুরো ইতিহাসের জন্য অন্যতম গুরুত্বপূর্ণ বিষয়। আধুনিক নামটি মধ্যযুগীয় নাম গিপ্পসুইচ থেকে উদ্ভূত, সম্ভবত এটি কোনও পুরানো স্যাক্সনের ব্যক্তিগত নাম বা অরওয়েল মোহনা (যদিও গিপিং নদীর সাথে সম্পর্কিত নয়) এর পূর্বের নাম থেকে নেওয়া হয়েছে।  এটি জিপ্পিউইকাস এবং ইপ্পসওয়াইচ নামেও পরিচিত।

ইপ্সউইচ একটি অ-মেট্রোপলিটন জেলা এবং শহর স্থিতি সত্ত্বেও এটি একটি বৃহত বসতি। ২০১১ সালের আদমশুমারির সময় শহরের জনসংখ্যার ৭৫% এই শহরটির অভ্যন্তরে বসবাসের সাথে ইপ্সউইচের নগর উন্নয়ন বরো সীমানাকে উল্লেখযোগ্যভাবে ছাড়িয়েছে। এটি যুক্তরাজ্যের পূর্ব ইংল্যান্ড অঞ্চলের চতুর্থ বৃহত্তম নগর অঞ্চল এবং ইংল্যান্ড এবং ওয়েলসের ৪২তম বৃহৎতম নগর অঞ্চল। 

২০১১ সালে, ইপসুইচ শহরটির জনসংখ্যা ১৩৩,৩৮৪ জন এবং ইপসুইচ অন্তর্নির্মিত অঞ্চলে ২০১১ সালে জনসংখ্যা প্রায় ১৮০,০০০ জন ছিল বলে অনুমান করা হয়।

তথ্যসূত্র
---------

1. ↑  "Ipswich"। ২০২১-০৩-০৩।

বহিঃসংযোগ
---------
সাংহাই তৈলাক্ত, সুস্বাদু স্বাদের ভাজা নুডলস
**ইন্দো-চীনা রন্ধনশৈলী**, **চীনা ভারতীয় রন্ধনশৈলী**, **চীন-ভারতীয় রন্ধনশৈলী**, **হাক্কা চীনা** বা **দেশি-চীনা রন্ধনশৈলী** হল একটি স্বতন্ত্র সমন্বয় রন্ধনশৈলী যা ভারতীয় ও চীনা উভয় খাবার ও স্বাদের দিকগুলিকে একত্রিত করে। যদিও এশীয় রন্ধনশৈলী সমগ্র এশিয়ার ইতিহাস জুড়ে মিশ্রিত হয়েছে, তবে সমন্বয় খাবারের সবচেয়ে জনপ্রিয় উৎসের গল্পটি কলকাতার চীনাদের সাথে রয়েছে, যারা কাজের সন্ধানে ব্রিটিশ রাজ ভারতে অভিবাসী হয়েছিল। এই অঞ্চলে রেস্তোরাঁ ব্যবসা শুরু করে এই সকল প্রাথমিক চীনা খাবার বিক্রেতারা তাদের রন্ধনশৈলীকে ভারতীয়দের রুচির সাথে মানিয়ে নিয়েছিল যাতে চীনা খাবার বিক্রেতারা ভারতীয়দের কাছ থেকে অর্থ উপার্জন চালিয়ে যেতে পারে।

চীনা ভারতীয় খাবার সাধারণত এর উপকরণ দিয়ে চিহ্নিত করা হয়: ভারতীয় শাকসবজি ও মশলা ব্যবহার করা হয়, সাথে প্রচুর পরিমাণে তিক্ত চীনা সস, ঘন করার এজেন্ট ও তেলের সাথে ব্যবহার করা হয়। একটি পাত্রে মন্থন-ভাজা চীন-ভারতীয় খাবার চীনা রন্ধনশৈলী গ্রহণ করে এবং ভারতীয় তালুতে পরিচিত মশলা ও স্বাদ যোগ করে। ভারতীয় মশলা ও শাকসবজি দিয়ে রান্না করা সুস্বাদু, তিক্ত চীনা খাবারের এই ধারণাটি ভারত, পাকিস্তান, বাংলাদেশ ও আফগানিস্তানের মূলধারার রন্ধনসম্পর্কীয় দৃশ্যের সাথে অবিচ্ছেদ্য হয়ে উঠেছে এবং আমেরিকা, ব্রিটেন, কানাডা ও ক্যারিবীয় এর মতো দেশগুলিতে এর বিস্তৃতি রূপ নিয়েছে এবং চীনা, ভারতীয় ও এশীয় রন্ধনশৈলীর বৈশ্বিক দৃষ্টিভঙ্গি পরিবর্তন করেছে।

তথ্যসূত্র
---------

1. ↑  "Lunch Lesson: Getting schooled on Hakka Indian cuisine at Yueh Tung"। সেপ্টেম্বর ২৫, ২০১৭। সংগ্রহের তারিখ ২২ জানুয়ারি ২০২২।
2. 1 2  Ding, Emily (Spring ২০১৯)। "Sunday Market, Tiretti Bazaar": 12–13।
3. 1 2  Sanjiv Khamgaonkar। "Chinese food in India -- a fiery fusion of flavors"। *CNN* (ইংরেজি ভাষায়)। সংগ্রহের তারিখ ২০২০-১০-১৬।
4. ↑  Sankar, Amal (২০১৭-১২-০১)। "Creation of Indian–Chinese cuisine: Chinese food in an Indian city" (ইংরেজি ভাষায়): 268–273। আইএসএসএন 2352-6181। ডিওআই:10.1016/j.jef.2017.10.002 অবাধে প্রবেশযোগ্য।
**উইলিস ম্যাড্রে** একজন মার্কিন চিকিৎসক এবং লিভারের রোগে বিশেষজ্ঞ ইন্টারনিস্ট। তিনি ইউনিভার্সিটি অফ টেক্সাস সাউথ ওয়েস্টার্ন মেডিকেল সেন্টারের একজন ইমেরিটাস অধ্যাপক।

শিক্ষা
------

ম্যাড্রে ১৯৬০ সালে ওয়েক ফরেস্ট ইউনিভার্সিটি থেকে স্নাতক হন এবং ১৯৬৪ সালে জনস হপকিন্স ইউনিভার্সিটি স্কুল অফ মেডিসিন থেকে এমডি ডিগ্রি লাভ করেন। তিনি জনস হপকিন্স হাসপাতালের ওসলার মেডিকেল সার্ভিসের বাসিন্দা এবং প্রধান বাসিন্দা ছিলেন এবং ইয়েল ইউনিভার্সিটি স্কুল অফ মেডিসিনে যকৃৎ রোগের উপর ফেলোশিপ করেছিলেন। 

১৯৮১ সালে তিনি আমেরিকান অ্যাসোসিয়েশন ফর দ্য স্টাডি অফ লিভার ডিজিজেসের সভাপতি হিসেবে দায়িত্ব পালন করেন এবং ১৯৯২-৯৩ সালে আমেরিকান কলেজ অফ ফিজিশিয়ান এর সভাপতি হিসেবে দায়িত্ব পালন করেন।

তথ্যসূত্র
---------

1. 1 2  "Willis Maddrey"। utsouthwestern.edu। সংগ্রহের তারিখ জুলাই ২৫, ২০২০।
2. ↑  "Maddrey, Willis"। worldcat.org। সংগ্রহের তারিখ জানুয়ারি ২৭, ২০১৭।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* সুডক (ফ্রান্স)
	+ ১

 |
**ইন্দোনেশিয়া-তিউনিসিয়া সম্পর্ক**, ইন্দোনেশিয়া এবং তিউনিসিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। এই দুই দেশের সম্পর্ক আরব বসন্ত এর সময়ের পর থেকে গুরুত্বপূর্ণ। কারণ সেই আন্দোলনের সময়, তিউনিসিয়া, ইন্দোনেশিয়াকে একটি মুসলিম সংখ্যাগরিষ্ঠ গণতান্ত্রিক দেশ হিসেবে উল্লেখ করে এবং দাবি করে যে মুসলিম অধ্যুষিত দেশেও গণতন্ত্র সম্ভব। অপর দিকে, ইন্দোনেশিয়াও তিউনিসিয়ার এই দাবিকে সমর্থন করে এবং তিউনিসিয়ার গণতান্ত্রিক পদ্ধতিতে রুপান্তরের জন্য সক্ষমতা বৃদ্ধির উপর জোর দেয়। এছাড়াও ইন্দোনেশিয়া, তিউনিসিয়াকে এই ব্যাপারে সহায়তা করার আগ্রহ ব্যাক্ত করে।
পরবর্তীতে ইন্দোনেশিয়া, তিউনিসিয়াকে, বিশ্বের কোন দেশের গণতান্ত্রিক পন্থায় রুপান্তরের উজ্জ্বল দৃষ্টান্ত হিসেবে উল্লেখ করে।
১৯৫০ এর দশকে দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। যদিও সেই সময় তিউনিসিয়া কোন স্বাধীন রাষ্ট্র ছিল না এবং তারা ফ্রান্স এর অধীন একটি অঞ্চল ছিল। সে সময়, ইন্দোনেশিয়া, ফ্রান্সের নিকট থেকে তিউনিসিয়ার স্বাধীনতার জন্য সমর্থন দেয়। তিউনিসিয়ার রাজধানী তিউনিস এ ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় তিউনিসিয়ার একটি স্থায়ী দূতাবাস রয়েছে।

ইন্দোনেশিয়া এবং তিউনিসিয়া, উভয় দেশই অর্গানাইজেশন অব ইসলামিক কোঅপারেশন (ওআইসি) এবং জোট-নিরপেক্ষ আন্দোলন (ন্যাম) এর মত আন্তর্জাতিক এবং বহুমাত্রিক সংস্থার সদস্য।

ইতিহাস
------

তিউনিসিয়ার স্বাধীনতার পূর্বেই ইন্দোনেশিয়া এবং তিউনিসিয়া এর মধ্যে কূটনৈতিক সম্পর্ক স্থাপিত হয়। তিউনিসিয়া ১৯৫৬ সালে ফ্রান্স এর কাছ থেকে স্বাধীনতা লাভ করে। কিন্তু এর পূর্বেই তিউনিসিয়া-ইন্দোনেশিয়া সম্পর্ক প্রতিষ্ঠিত হয়।

১৯৫১ সালে তিউনিসিয়ার স্বাধীনতাযোদ্ধা হাবিব বোরগুইবা জাকার্তা সফরে আসেন। এরপর তার অনুরোধে, ১৯৫২ সালে ইন্দোনেশিয়ায় তিউনিসিয়ার স্বাধীনতার জন্য, জাকার্তায় তিউনিসিয়ার স্বাধীনতার প্রতিনিধির একটি অফিস খোলা হয়। এই অফিসের লক্ষ্য ছিল, ফ্রান্সের কাছ থেকে, তিউনিসিয়ার স্বাধীনতার ব্যাপারে এশিয়ার দেশগুলোর সমর্থন আদায়।

বাণিজ্য এবং বিনিয়োগ
--------------------

ইন্দোনেশিয়ান সেন্ট্রাল স্ট্যাটিস্টিকস এজেন্সির রিপোর্ট অনুযায়ী, ২০১১ সালে, ইন্দোনেশিয়া এবং তিউনিসিয়ার মধ্যকার দ্বিপাক্ষিক বাণিজ্যের পরিমাণ ছিল ১০০ মিলিয়ন (১০ কোটি) মার্কিন ডলার। এই ক্ষেত্রে বাণিজ্য ভারসাম্য ব্যাপকভাবে ইন্দোনেশিয়ার পক্ষে ছিল। তিউনিসিয়ায় ইন্দোনেশিয়ার রপ্তানি আয়ের পরিমাণ ছিল ৮৪.৭৭ মিলিয়ন (৮.৪৭৭ কোটি) মার্কিন ডলার।
তিউনিসিয়ায়, ইন্দোনেশিয়ার প্রধান রপ্তানি পণ্যগুলো হল, লুব্রিকেন্ট তেল, বাদ্যযন্ত্র, রাবার, কাগজ, প্লাস্টিক, আসবাবপত্র, জুতা, কফি, মশলা প্রভৃতি। অপরদিকে, ইন্দোনেশিয়ায়, তিউনিসিয়ার প্রধান রপ্তানি পণ্য হল; খেজুর, কমলা, সার, খণিজ ফসফেট, কাঁচ, প্লাস্টিক, জলপাইয়ের তেল প্রভৃতি।

তথ্যসূত্র
---------

1. ↑  "Indonesia–Tunisia Capacity Building Partnership for Democracy"। ইন্সটিটিউট ফর পিস অ্যান্ড ডেমোক্রেসি। মে ১০–১৬, ২০১৩। এপ্রিল ১৯, ২০১৪ তারিখে মূল থেকে আর্কাইভ করা। সংগ্রহের তারিখ এপ্রিল ১৮, ২০১৪।
2. ↑  "Editorial: Tunisia's shining example"। দ্যা জাকার্তা পোস্ট। ফেব্রুয়ারি ৫, ২০১৪। সংগ্রহের তারিখ এপ্রিল ১৮, ২০১৪।
3. ↑  অদিতিয়া মারুলি (আগস্ট ৩, ২০১০)। "Hubungan RI-Tunisia Makin Erat" (ইন্দোনেশীয় ভাষায়)। অন্তরা নিউজ। সংগ্রহের তারিখ এপ্রিল ১৮, ২০১৪।
4. ↑  ওয়াং ইউয়ানিউয়ান (জুলাই ১৮, ২০১২)। "Tunisia seeks stronger ties with Indonesia"। জিনহুয়ানেট। সংগ্রহের তারিখ এপ্রিল ১৮, ২০১৪।

বহিঃসংযোগ
---------

* ইন্দোনেশিয়া দূতাবাস, তিউনিস, তিউনিসিয়া
**ইয়ান ডেভিড রবিনসন** (জন্ম: ১১ মার্চ, ১৯৪৭ - মৃত্যু: ৩ এপ্রিল, ২০১৬) ইংল্যান্ডের অক্সফোর্ডে জন্মগ্রহণকারী প্রথিতযশা জিম্বাবুইয়ান আন্তর্জাতিক ক্রিকেট আম্পায়ার ছিলেন। সমগ্র খেলোয়াড়ী জীবনে ২৮ টেস্ট ও ৯০টি একদিনের আন্তর্জাতিক পরিচালনা করেছেন **ইয়ান রবিনসন**।

আম্পায়ারিত্ব
-------------

১৯৭৫ সালে রবিনসন তার আম্পায়ারিং জীবন শুরু করেন। ১৯৭৮ সালে প্রথম-শ্রেণীর পর্যায়ের ক্রিকেটে সম্পৃক্ত হন। এরপর থেকে পরবর্তী ৩১ মৌসুম খেলা পরিচালনা করতে থাকেন। ১৯৯২ সালে ভারতের বিপক্ষে জিম্বাবুয়ের অভিষেক টেস্টের মাধ্যমে আন্তর্জাতিক ক্রিকেটে আম্পায়ার হিসেবে যাত্রা শুরু করেন।

২০০৪ সালে জিম্বাবুয়ে ক্রিকেট ইউনিয়ন (জেডসিইউ) কর্তৃক বরখাস্ত হন। প্রতিবেদনে অবশ্য এরজন্য কোন কারণ দেখানো হয়নি। এরপর থেকে তাকে আর আম্পায়ার হিসেবে খেলা পরিচালনা করতে দেখা যায়নি। ৩ এপ্রিল, ২০১৬ তারিখে ৬৯ বছর বয়সে জিম্বাবুয়ের হারারেতে তার দেহাবসান ঘটে।

তথ্যসূত্র
---------

1. ↑  "Ian Robinson"। *ESPN Cricinfo*। সংগ্রহের তারিখ ১৬ মে ২০১৪।
2. ↑  "Former Zimbabwe umpire Ian Robinson dies aged 69"। *ESPN Cricinfo*। সংগ্রহের তারিখ ৩ এপ্রিল ২০১৬।
3. ↑  "ICC statement on the passing of former Zimbabwe Umpire Ian Robinson"। ৬ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১৭।

বহিঃসংযোগ
---------

* ইএসপিএনক্রিকইনফোতে ইয়ান রবিনসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ইয়ান রবিনসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
ইব (আরবি: إِبّ **إِبّ** **ʾIbb**) হলো ইয়েমেনের একটি গভর্নরেট। এটির দক্ষিণ-পশ্চিমে তাইজ গভর্নরেট, দক্ষিণ-পূর্বে অ্যাড দালি' গভর্নরেট, উত্তরে ধামার গভর্নরেট, পূর্বে আল বায়দা' গভর্নরেট এবং আল হুদায়দাহ গভর্নরেটের সামান্য সীমান্তে আছে। এর আয়তন ৫,৩৪৪ বর্গ কিমি। ২০০৪ সালের আদম শুমারির হিসাবে এর আনুমানিক জনসংখ্যা প্রায় ১৬৬৬৫০০০ জন। এটি ইয়েমেনের সান'আ শহরের বাইরে সবচেয়ে ঘনবসতিপূর্ণ গভর্নরেট।

এর রাজধানী হল ইব। এটিতে জিবলাসহ অত্যন্ত গুরুত্বপূর্ণ ঐতিহাসিক শহর আছে। প্রদেশটিতে ইয়ারিম, বা'দান এবং আল-সাবরাহের মতো ঐতিহাসিক জেলা রয়েছে। ইব শহর ইয়েমেন হাইল্যান্ডসের দক্ষিণ-পশ্চিম দিকে অবস্থিত। এটি তায়েজ শহর এবং তিহামা উপকূলে নাটকীয়ভাবে নেমে গেছে। এছাড়াও দক্ষিণে ৩০৭০ মিটার উঁচু জাবাল সাবিরের চিত্তাকর্ষক দৃশ্য রয়েছে।

 ইব গভর্নরেটের গ্রামাঞ্চল
এপ্রিল থেকে অক্টোবর মাস পর্যন্ত এটি উচ্চ-স্তরের দক্ষিণ-পশ্চিম মৌসুমী প্রবাহকে ধরে রাখে। তার কারণে ইব গভর্নরেট আরবের সবচেয়ে আর্দ্র স্থান। যদিও আবহাওয়া সংক্রান্ত তথ্য অত্যন্ত দুর্বল। বার্ষিক বৃষ্টিপাত অঅনুমানিক ১০০০ মিমি (৪০ ইঞ্চি) এর বেশি। কিছু অনুমান অনুযায়১৫০০ মিমি (৬০ ইঞ্চি) পর্যন্ত হতে পারে। নভেম্বর থেকে ফেব্রুয়ারি পর্যন্ত সামান্য বৃষ্টিপাত হয়। তবে বছরের বাকি অংশে সম্ভবত কমপক্ষে ১০০ মিমি (প্রতি মাসে ৪ ইঞ্চি) বৃষ্টি হয়। এর তাপমাত্রা উষ্ণ, দিনে গড় প্রায় ৩০°সে (৮৬°ফা) কিন্তু রাত বেশ ঠান্ডা।

প্রচুর বৃষ্টিপাতের কারণে, ইব "উর্বর প্রদেশ" নামে পরিচিত। শহুরের কেন্দ্রের বাইরে গভর্নরেটের প্রায় পুরো এলাকা উঁচু ভূখণ্ড থাকা সত্ত্বেও চাষাবাদ করা হয়। এ ছোট এলাকায় উৎপাদিত ফসলের পরিমাণ অসাধারণভাবে বেশি। কাত বিশেষভাবে গুরুত্বপূর্ণ, তবে গম, বার্লি, তিল এবং জরি হল ইব শহরের বাইরের বেশিরভাগ মানুষের খাদ্যের প্রধান উৎস। মৌসুমী বৃষ্টি থেকে পানির ব্যবস্থাপনা ও সঞ্চয় করার জন্য অত্যাধুনিক ব্যবস্থা শুষ্ক মৌসুমে অতিরিক্ত ফসল উৎপাদন করা হয়।

এই অত্যাধুনিক কৃষি ইবকে অত্যন্ত ঘনবসতিপূর্ণ গ্রামীণ জনসংখ্যাকে সমর্থন করে। যার ঘনত্ব ৫০০ জন/বর্গ কিমি পর্যন্ত আদ্রতাপূর্ণ এলাকায় স্বাভাবিক।

সাম্প্রতিক বছরগুলিতে, ইব গভর্নরেট সরকারী নীতির প্রতিবাদে অসংখ্য আন্দোলন হয়েছে। ১৯৯৯ সাল থেকে সরকারবিরোধী সবচেয়ে উল্লেখযোগ্য। বিক্ষোভকারীরা হলো ইব এবং আশেপাশের এলাকার স্থানীয় বাসিন্দা।

জেলাসমূহ
--------

ইব গভর্নরেটে ২০টি জেলা আছে। এই জেলাগুলিতে আরও উপ-জেল আছে। উপজেলার অধীন অনেক গ্রাম আছে:

* আল ধিহার জেলা
* আল মাখাদির জেলা
* আল মাশান্নাহ জেলা
* আল কাফর জেলা
* আল উদয়ন জেলা
* একটি নাদিরা জেলা
* আর রাদমাহ জেলা
* সবরাহ জেলা হিসেবে
* সাদ্দাহ জেলা হিসেবে
* সায়ানী জেলা হিসেবে
* আশ শাইর জেলা
* বা'দান জেলা
* ধী আস সুফল জেলা
* দূর আল উদয়ন জেলা
* হাজম আল উদয়ন জেলা
* হুবাইশ জেলা
* আইবিবি জেলা
* জিবলাহ জেলা
* মুধাইখিরা জেলা
* ইয়ারিম জেলা

আরো দেখুন
---------

* সারওয়াত পর্বত
	+ জাবাল হুবাইশ, ইয়েমেন
		- জাবাল সুমারাহ, ইয়েমেন